laion/Wikipedia-Exotic huggingface dataset:
ირინე კვაჭაძე

ირინე დავითის ასული კვაჭაძე (დ. 5 თებერვალი, 1962, თბილისი) — ქართველი ფიზიოლოგი, პედაგოგი, თბილისის სახელმწიფო სამედიცინო უნივერსიტეტის ფიზიოლოგიის დეპარტამენტის სრული პროფესორი (2006 წ.), თსსუ–ის ნორმალური ფიზიოლოგიის კათედრის (2006 წლიდან – ფიზიოლოგიის დეპარტამენტი) გამგე (2004 წ.), ფიზიოლოგიის დეპარტამენტის ხელმძღვანელი (2006 წ.). ირინე კვაჭაძემ 1984 წელს დაამთავრა თბილისის სახელმწიფო სამედიცინო ინსტიტუტის (1992 წლიდან უნივერსიტეტი) სამკურნალო ფაკულტეტი, 1984–1987 წლებში იყო თსსი–ის ნორმალური ფიზიოლოგიის კათედრის ასპირანტი, 1988 წლიდან ასისტენტი, 1992 წლიდან დოცენტი, 1997 წლიდან თსსუ–ის ნორმალური ფიზიოლოგიის კათედრის პროფესორი, 2004 წლიდან ამავე კათედრის (2006 წლიდან ფიზიოლოგიის დეპარტამენტი) გამგე, 2006 წლიდან არის ფიზიოლოგიის დეპარტამენტის სრული პროფესორი და დეპარტამენტის ხელმძღვანელი. 1992 წლიდან 2009 წლამდე იყო თსსუ–ის სამეცნიერო განყოფილების ხელმძღვანელი, სამეცნიერო მუშაობის კოორდინაციის სამსახურის უფროსი, მაგისტრატურისა და დოქტურანტურის სამსახურის ხელმძღვანელი. 2009 წლიდან არის თსსუ–ის ხარისხის უზრუნველყოფის სამსახურის ხელმძღვანელი. 1988 წელს დაიცვა დისერტაცია მედიცინის მეცნიერებათა კანდიდატის სამეცნიერო ხარისხის მოსაპოვებლად, 1997 წელს, მედიცინის მეცნიერებათა დოქტორის სამეცნიერო ხარისხის მოსაპოვებლად. მისი ხელმძღვანელობით შესრულებულია ხუთი დისერტაცია, გამოიცა ერთი მონოგრაფია, არის 90–ზე მეტი სამეცნიერო ნაშრომის ავტორი. 2006 წლიდან, ირინე კვაჭაძის რედაქციით, ქართულ ენაზე სამჯერ გამოიცა ფიზიოლოგიის სახელმძღვანელო. ი. კვაჭაძის სამეცნიერო ნაშრომები ძირითადად ეხება გულ-სისხლძარღვთა სისტემის რეაქციის თავისებურებებს ფსიქოემოციურ დატვირთვაზე სხვადასხვა კვებითი მდგომარეობების დროს, ფიზიოლოგიურ ფუნქციათა და მათი სარეგულაციო მექანიზმების ურთიერთანამოქმედებას ადამიანის ორგანიზმში სხვადასხვა მეტაბოლური და ჰორმონული სტატუსის პირობებში და სხვა. რ. ხეცურიანი, ვ. ყიფიანი, ჯ. ქორჩილავა, თბილისის სახელმწიფო სამედიცინო უნივერსიტეტი: წარსული, აწმყო, მომავალი. თბ., 1999 წ. ტრადიციებით მომავლისკენ, თსსუ–ის საიუბილეო კრებული, 2010 წ.
მალამ ბაკაი სანა

მალამ ბაკაი სანა (პორტ. Malam Bacai Sanhá; დ. 5 მაისი, 1947, დარ-სალამი, პორტუგალიის გვინეა — გ. 9 იანვარი, 2012, პარიზი, საფრანგეთი) — გვინეა-ბისაუს პრეზიდენტი 2009–2012 წლებში. მანამდე ასრულებდა პრეზიდენტის მოვალეობას 1999–2000 ელრბში, ხოლო 1994–1999 წლებში გვინეა-ბისაუს ეროვნული კრების სპიკერი. 2009 წლის საპრეზიდენტო არჩევნებში წარმატებას მიაღწია როგორც გვინეისა და კაბო-ვერდეს დამოუკიდებლობის აფრიკული პარტიის კანდიდატმა. გარდაიცვალა 2012 წლის 9 იანვარს პარიზის სამხედრო ჰოსპიტალ ვალ-დე-გრასში, სადაც გართულებული ჯანმრთელობის მდგომარეობის გამო იმყოფებოდა 2011 წლის დეკემბრიდან. cidob.org - მალამ ბაკაი სანას ბიოგრაფია დაარქივებული 2012-01-27 საიტზე Wayback Machine. ↑ „Малам Бакай Санья одержал победу в борьбе за пост президента Республики Гвинея-Бисау“. ПРАЙМ-ТАСС. 2009-07-290. შეამოწმეთ თარიღის პარამეტრი |date=-ში (დახმარება)[მკვდარი ბმული]
ავღანეთი 1964 წლის ზაფხულის ოლიმპიურ თამაშებზე

ავღანეთმა ზაფხულის ოლიმპიურ თამაშებზე მეხუთედ 1964 წელს, იაპონიის დედაქალაქ ტოკიოში იასპარეზა. ნაკრები წარმოდგენილი იყო 8 სპორტსმენით. ამ ოლიმპიადაზე მათ ვერცერთი მედლის მოპოვება ვერ შეძლეს. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
ავღანეთი 1968 წლის ზაფხულის ოლიმპიურ თამაშებზე

ავღანეთმა ზაფხულის ოლიმპიურ თამაშებზე მეექვსედ 1968 წელს, მექსიკის დედაქალაქ მეხიკოში იასპარეზა. ნაკრები წარმოდგენილი იყო 5 სპორტსმენით, სპორტის ერთ სახეობაში. ამ ოლიმპიადაზე მათ ვერცერთი მედლის მოპოვება ვერ შეძლეს. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine. ნაწილი მესამე: შედეგები დაარქივებული 2012-02-04 საიტზე Wayback Machine.
ავღანეთი 1972 წლის ზაფხულის ოლიმპიურ თამაშებზე

ავღანეთმა ზაფხულის ოლიმპიურ თამაშებზე მეშვიდედ 1972 წელს, დასავლეთ გერმანიის ქალაქ მიუნხენში იასპარეზა. ამ ოლიმპიადაზე მათ ვერცერთი მედლის მოპოვება ვერ შეძლეს. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
ავღანეთი 1980 წლის ზაფხულის ოლიმპიურ თამაშებზე

ავღანეთმა 1976 წლის მონრეალის ოლიმპიადის გამოტოვების გამო, ზაფხულის ოლიმპიურ თამაშებზე მერვედ 1980 წელს, სსრკ-ის დედაქალაქ მოსკოვში იასპარეზა. ნაკრები წარმოდგენილი იყო 13 სპორტსმენით. ამ ოლიმპიადაზე მათ ვერცერთი მედლის მოპოვება ვერ შეძლეს. აღნიშნულ ოლიმპიადას მრავალმა ქვეყანამ ბოიკოტი გამოუცხადა, 1979 წელს სსრკ-ის ავღანეთში შეჭრის გამო. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
ავღანეთი 1988 წლის ზაფხულის ოლიმპიურ თამაშებზე

ავღანეთმა 1984 წლის ლოს-ანჯელესის ოლიმპიადის ბოიკოტირების გამო, ზაფხულის ოლიმპიურ თამაშებზე მეცხრედ 1988 წელს, სამხრეთ კორეის დედაქალაქ სეულში იასპარეზა. ნაკრები წარმოდგენილი იყო 13 სპორტსმენით. ამ ოლიმპიადაზე მათ ვერცერთი მედლის მოპოვება ვერ შეძლეს. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
ავღანეთი 1996 წლის ზაფხულის ოლიმპიურ თამაშებზე

ავღანეთმა 1992 წლის ბარსელონის ოლიმპიადის გამოტოვების გამო, ზაფხულის ოლიმპიურ თამაშებზე მეათედ 1996 წელს, აშშ-ის ქალაქ ატლანტაში იასპარეზა. ნაკრები წარმოდგენილი იყო 1 სპორტსმენით. ამ ოლიმპიადაზე მათ ვერცერთი მედლის მოპოვება ვერ შეძლეს. სოკ-ის ბაზა ოფიციალური ოლიმპიური ანგარიშები დაარქივებული 2012-02-04 საიტზე Wayback Machine.
ავღანეთი 2008 წლის ზაფხულის ოლიმპიურ თამაშებზე

ავღანეთმა ზაფხულის ოლიმპიურ თამაშებზე მეთორმეტედ 2008 წელს, ჩინეთის დედაქალაქ პეკინში გამართულ XXIX ოლიმპიადაზე იასპარეზა. ნაკრები წარმოდგენილი იყო 4 სპორტსმენით. ამ ოლიმპიადაზე ავღანეთმა პირველად მოიპოვა ბრინჯაოს მედალი. სოკ-ის ბაზა ↑ List of Flagbearers Beijing 2008 (PDF). www.olympic.org. ციტირების თარიღი: 2008-08-16
ევროპოცენტრიზმი

ევროპოცენტრიზმი იდეოლოგიური კონცეფციაა, რომლის თანახმად, ევროპა თავისი უნიკალური სულიერი წყობით მსოფლიო კულტურისა და ცივილიზაციის ცენტრს წარმოადგენს; მან წამყვანი როლი ითამაშა თანამედროვე ცივილიზაციისა და კულტურის განვითარებაში. ძველ საბერძნეთში დასავლეთისა და აღმოსავლეთის გამიჯვნა ნიშნავდა „ბარბაროსისა“ და „ელინის“, როგორც ველურისა და ცივილიზებულის დაპირისპირებას. ასეთ დაყოფას მკაფიოდ გამოხატული ფასეულობრივი დატვირთვა ჰქონდა. ბარბაროსული საწყისი უარყოფილი იყო, ელინური კი - განდიდებული, რაც ტრადიციად ჩამოყალიბდა და შემდგომი პერიოდის ევროპას მემკვიდრეობით გადაეცა. ევროპოცენტრისტულ შეხედულებები ევროპულ ცნობიერებაში საუკუნეების მანძილზე ფიქსირდება. ჯვაროსნული ლაშქრობები, დიდი გეოგრაფიული აღმოჩენები, ახალი მიწების ათვისება და კოლონიური სისტემის ჩამოყალიბება - ეს, ფაქტობრივად, ისტორიულ ფაქტებში განხორციელებული ევროპოცენტრისტული შეხედულებებია, რომლის მიხედვით ევროპა, თავისი ისტორიით, პოლიტიკით, რელიგიით, კულტურითა და ხელოვნებით, წარმოადგენს ერთადერთსა და უდავო ფასეულობას, რომელიც უპირისპირდება აღმოსავლური სამყაროს „უმართებულობასა“ და „განუვითარებლობას“. ადრე შუასაუკუნეებში, როდესაც ევროპის პოლიტიკური, ეკონომიკური და კულტურული კავშირები დანარჩენ გარესამყაროსთან სუსტი და ზედაპირული იყო, აღმოსავლეთი აღიქმებოდა როგორც შორეული და ეგზოტიკური სამყარო. განმანათლებლობის ეპოქაში კი, როდესაც გამყარდა შეხედულება ისტორიაზე, როგორც სწორხაზოვან პროცესსზე, პროგრესი განიხილებოდა როგორც ევროპული ცივილიზაციის თანდათანობითი შეღწევა მსოფლიოს ყველა რეგიონში. თუ ჰერდერი აღმოსავლურ სამყაროს განიხილავდა პატრიარქული, იდილიური საწყისის განხორციელებად, ჰეგელი უკვე ცდილობდა დაესვა კითხვა, თუ რატომ დასცილდნენ აღმოსავლური ერები ადამიანურ საწყისებს და, გარკვეულწილად, ასცდნენ ისტორიის მაგისტრალურ გზას. საზოგადოებრივი განვითარების ასეთი შეფასება შემდეგ „პროგრესისტულ“ კონცეფციაში გადაიზარდა, მისთვის დამახასიათებელი წარმოდგენით მეცნიერებაზე (შემდეგ კი ტექნიკასა და ინფორმატიკაზე) როგორც ნებისმიერი პრობლემის გადაჭრის ოპტიმალურ საშუალებაზე. ევროპოცენტრიზმი არ არის იგივე ევროპატრიოტიზმი. ევროპის უმაღლესი საგანმანათლებლო დაწესებულებების მიერ შემუშავებულ სასწავლო პროგრამებში, რომლის ობიექტია კაცობრიობის ფილოსოფიური აზრის განვითარება, საუბარია არისტოტელეზე, თომა აკვინელზე, იმანუელ კანტზე, კარლ მარქსზე და სხვა დასავლელ მოღვაწეებზე, თუმცა უგულებელყოფილია კონფუცის, ბუდას, იბნ სინას და მრავალი აღმოსავლელი ფილოსოფოსის და მოაზროვნის მემკვიდრეობა, რაც ევროპოცენტრიზმის ერთ-ერთი გამოხატულებაა. აფროცენტრიზმი ამერიკული ექსცეპციონალიზმი ანთროპოცენტრიზმი ეთნოცენტრიზმი ევროპატრიოტიზმი ფენოცენტრიზმი ორიენტალიზმი სინოცენტრიზმი ევროცენტრიზმი მათემატიკაში დაარქივებული 2010-07-06 საიტზე Wayback Machine.
ისართღელე

ისართღელე — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონზე, ხევსურეთის ქედის შუა ნაწილში. სიმაღლე ზღვის დონიდან 3486 მ. აერთებს არხოტ-არდოტის თემებს. ↑ ისართღელე — უნივერსალური ენციკლოპედიური ლექსიკონი ↑ მარუაშვილი ლ., ენციკლოპედია „საქართველო“, ტ. 4, თბ., 2018. — გვ. 359.
სამეცნიერო ლიტერატურა

სამეცნიერო ლიტერატურა — კვლევითი-ანალიტიკური სახის, ემპირიული და თეორიული ხასიათის გამოქვეყნებულ წერილობით მასალა. კვლევის შედეგების გამოქვეყნება მისი ღირებულების შეფასების, შინაარსის გარშემო სამეცნიერო საზოგადოების განსჯის ერთ-ერთი წინაპირობაა. სამეცნიერო ლიტერატურად ითვლება: სამეცნიერო ჟურნალებში გამოქვეყნებული სამეცნიერო სტატიები. საბუნებისმეტყველო დარგებთან დაკავშირებული პატენტები. ერთი ან რამდენიმე, სხვადასხვა მეცნიერთა საერთო ავტორობით გამოცემული წიგნები ან მონოგრაფიები. სამეცნიერო კონფერენციებზე წარმოდგენილი თეზისები, ნაშრომები, გამოსვლები, ლექციების სტენოგრამები. ინტერნეტში გამოქვეყნებული კვლევები/კვლევების შედეგები. არსებობს გარკვეული კრიტერიუმები, რომელსაც სამეცნიერო ლიტერატურა უნდა აკმაყოფილებდეს. ესენია: სამეცნიერო აპარატის გამართულობა, აკადემიური წერის კულტურა, ნაშრომის/პუბლიკაციის ფორმატი, რომელიც ბიბლიოთეკის რეჟიმისთვის არის გათვალისწინებული, მისით სარგებლობის (წაკითხვა, ციტირება და ა.შ.) შეუზღუდავი შესაძლებლობა. ნაშრომი უნდა ეყრდნობოდეს შესაბამის დარგში ან დარგებში, სამეცნიერო დისციპლინებში მიღწეულ გამოცდილებებს, როგორც ემპირიულ, ისე თეორიული მიდგომებს. სამეცნიერო პუბლიკაციის/ნაშრომის დამაკმაყოფილებელი აკადემიური ხარისხის და ვარგისიანობის რევიზიისათვის პრაქტიკაში დამკვიდრებულია რეცენზირების ფორმა. Robert G. Bartle (1990) "A brief history of the mathematical literature" from American Mathematical Society. შეგიძლიათ იხილოთ მედიაფაილები თემაზე „სამეცნიერო ლიტერატურა“ ვიკისაწყობში.
ევროპის თასების მფლობელთა თასი 1960-1961

ევროპის თასების მფლობელთა თასი 1960-1961 — ევროპის ქვეყნების თასების მფლობელთა თასის პირველი გათამაშება. გამარჯვებული გახდა ფლორენციის „ფიორენტინა“, რომელმაც ორმატჩიან ფინალში გლაზგოს „რეინჯერსი“ დაამარცხა, ანგარიშებით 2–0 და 2–1. The Rec.Sport.Soccer Statistics Foundation. უეფა-ს საიტზე დაარქივებული 2010-12-22 საიტზე Wayback Machine. .
მკითხავი

მკითხავი, მისანი, წინასწარმეტყველი, ნიშთმჭვრეტელი, მარჩიელი, გამომცნობელი, ნიშთმზმელი, ტყირპის მსტური, ქადაგი, მეენე, მუცლით მეზღაპრე, მსახვრალი, შემლოცველი და სხვ. ხალხური რწმენით მომავლის ჭვრეტის ზებუნებრივი უნარით დაჯილდოებული, ღვთაების რჩეული, მისი ნების განმცხადებელი პირი, რომელსაც ძალუძს გაიგოს მავედრებლის გაჭირვება, გამოიცნოს ავადმყოფობა, შეულოცოს, წინასწარ დაინახოს პიროვნებისა და მთელი სოციალური ჯგუფის მომავალი, იწინასწარმეტყველოს ომი თუ მშვიდობა, მოსავლიანი თუ მწირი წელი, ამოიცნოს რომელი ღვთაებაა განრისხებული და რით შეიძლება მისი გულის მოგება; მკითხავები ხშირად „საიქიოს“ არიან ნამყოფნი და ამდენად „სულეთის“ ამბების თხრობაც შეუძლიათ. ისტორიულად მკითხავის ინსტიტუტი სათავეს იღებს გვარის ჯადოსნისგან, შამანისაგან, რომელთაგან, ერთ მხარეს წარმოადგენენ ოფიციალური კულტის მსახურნი, ქურუმები, ორაკულები, ქადაგები და „ხატის მეენეები“, ხოლო მეორე მხარეს — არაოფიციალური „წინასწარმეტყველი“, რომელთა ასპარეზი გაუნათლებელი და სოციალურად დაბალი მასა იყო. ოფიციალურ ორაკულებს დიდი ძალა ჰქონდათ და ძველ მსოფლიოში სერიოზულ გავლენას ახდენდნენ პიროვნების, სოციალური ჯგუფისა და მთელი საზოგადოების ბედზე. მკითხავები პრაქტიკული მოქმედებისას სხვადასხვა მეთოდებით სარგებლობდნენ; მაგ. მისანი ჯადოსნურ ძალებს „იხმობდა“, ნიშთმჭვრეტელი ფრინველთა და ცხოველთა გამოჩენით, დაძახილით მკითხველობდა და ა.შ. ტყირპის მსტური, მსგავსად რომაულ ჰარუსპიკებისა, ცხოველთა შიგნეულის განლაგებით ირკვევდა მომავალს და ა.შ. შუა საუკუნეებში მკითხავებს ეკლესია დევნიდა, როგორც ეშმაკის მსახურებს. თანამედროვეობაში მკითხავის ინსტიტუტი ცრუმორწმუნეობასთან ერთად გაქრა, გასართობად იქცა და ყოველგვარი პრაქტიკული მნიშვნელობა დაკარგა. ქსე, ტ.7 გვ. 50, თბ 1984 . ირ. სურგულაძე
მკრთალი ტრეპონემა

მკრთალი ტრეპონემა (ლათ. Treponema pallidum) — ათაშანგის გამომწვევი სპიროქეტა, რომელიც 1905 წელს აღმოაჩინეს გერმანელმა მეცნიერებმა ფრიც შაუდინმა და ერიხ ჰოფმანმა ათაშანგით დაავადებულის წყლულსა და საზარდულის ლიმფურ კვანძებში. მკრთალი ტრეპონემა სპირალისებურად დახვეული, წვრილი (სისქე 0,2 — 0,5 μ), ორივე მხრიდან წაწვეტებული ძაფია, რომლის სიგრძე 6—20 μ აღწევს, მეტად მოძრავია, სუსტად იღებება. ქართული საბჭოთა ენციკლოპედია, ტ. 7, თბ., 1984. — გვ. 50.
კუმბა იალა

კუმბა იალა (პორტ. Kumba Yalá; დ. 15 მარტი, 1953, ბულა, პორტუგალიის გვინეა — გ. 4 აპრილი, 2014) — გვინეა-ბისაუს პრეზიდენტი 2000 წლის 17 თებერვლიდან 2003 წლის 14 სექტემბრამდე. მიეკუთვნებოდა ბალანტეს ეთნიკურ ჯგუფს. სოციალური აღორძინების პარტიის პრეზიდენტი. 2008 წელს მიიღო ისლამი და ეწოდა მუჰამედ იალა ემბალო. საუბრობდა პორტუგალიურად, კრეოლურად, ესპანურად, ფრანგულად და ინგლისურად. შეეძლო კითხვა ლათინურად, ბერძნულად და ებრაულად. 2003 წელს დაამხო ვერისიმო კორეია სეაბრამ. cidob.org — კუმბა იალას ბიოგრაფია დაარქივებული 2012-01-27 საიტზე Wayback Machine.
მლაშობი ნიადაგი

მლაშობი ნიადაგი — ხსნადი მარილებით დამლაშებული ნიადაგი. მლაშობ ნიადაგს ვხვდებით ველზე, უდაბნოსა და ნახევრად უდაბნოში. დამლაშებას უმეტესად იწვევს ნიადაგის ზედაპირზე ამოსული მარილი, რომელიც წარმოიქმნება ზედაპირიდან გრუნტის წყლის აორთქლების შედეგად. მლაშობი ნიადაგი არის ქლორიდული (ხსნადი მარილის შემცველობა აღემატება 1%-ს), სულფატური (ხსნადი მარილი 2 %-ზე მეტია) და სხვა. დამლაშების სიღრმის მიხედვით განარჩევენ ზედაპირულად და ღრმად დამლაშებულ ნიადაგებს: მარილის შემცველობის მიხედვით — ძლიერ, საშუალო და სუსტად დამლაშებულს. მლაშობის ნიადაგის გაუმლაშურება ხდება გრუნტის წყლის დონის დაწევით, ჩარეცხვით, ბალახის დათესვით. საქართველოში მლაშობი ნიადაგი ძირითადად ალაზნის ველზე გვხვდება. ნიადაგის დამლაშება ლეჟავა ვ., ქართული საბჭოთა ენციკლოპედია, ტ. 7, თბ., 1984. — გვ. 51.
ვერისიმო კორეია სეაბრა

ვერისიმო კორეია სეაბრა (პორტ. Veríssimo Correia Seabra; 16 თებერვალი, 1947, ბისაუ, პორტუგალიის გვინეა – 6 ოქტომბერი, 2004, ბისაუ, გვინეა-ბისაუ) — გვინეა-ბისაუელი გენერალი. სამხედრო გადატრიალების ლიდერი, რომელმაც ხელისუფლებას ცამოაშორა კუმბა იალა. დაიბადა ბისაუში 1947 წლის 16 თებერვალს. მიეკუთვნება პეპელის ეთნიკურ ჯგუფს. 1963 წელს 16 წლის ასაკში შეუერთდა გვინეისა და კაბო-ვერდეს დამოუკიდებლობის აფრიკული პარტიას და იბრძოდა პორტუგალიელი კოლონიზატორების წინააღმდეგ. 1971 წელს სწავლობდა სსრკ-ს საარტილერიო სკოლაში. 1976 წელს გაემგზავრა პორტუგალიაში ოფიცერთა კურსებზე. მოკლეს 2004 წლის 6 ოქტომბერს ხელისუფლების საწინააღმდეგო ამბოხის დროს. Kurzbiografie bei IRIN NEWS, 17. September 2003[მკვდარი ბმული] AFP zum Tod von Veríssimo Correia Seabra, 7. Oktober 2004 Radio France International zum selben Thema, 7. Oktober 2004 დაარქივებული 2013-04-20 საიტზე Wayback Machine.
ენრიკე როსა

ენრიკე როსა (პორტ. Henrique Pereira Rosa; 18 იანვარი, 1946, ბაფატა, პორტუგალიის გვინეა) - გვინეა-ბისაუელი პოლიტიკოსი. პრეზიდენტის მოვალეობის შემსრულებელი კუმბა იალას ხელისუფლების დამხობისა და გენერალ ვერისიმო კორეია სეაბრას ორკვირიანი მმართველობის შემდეგ 2003 წლის 28 სექტემბრიდან, 2005 წლის 1 ოქტომბრამდე. 2009 წლის საპრეზიდენტო არჩევნებში მიიღო მონაწილეობა, როგორც დამოუკიდებელმა კანდიდატმა და საარჩევნო ბრძოლა 22.94 %-ით დაასრულა მესამე ადგილზე. ↑ Biografia apresentada no acto dO anúncio público da candidatura. დაარქივებულია ორიგინალიდან — 2013-11-06. ციტირების თარიღი: 2012-01-11. ↑ "Guinea-Bissau candidates keep it low-key after killings", AFP, 10 June 2009.
ჰარუსპიკები

ჰარუსპიკი (ლათ. haruspex, hirae-დან (ეტრუსკ. harus) — შიგნეული) — მსახური ძველ ეტრურიაში, მოგვიანებით კი ძველ რომში. სამსხვერპლო ცხოველთა შიგნეულით — ძირითადად ღვიძლით, მკითხავი, რომელიც ბუნებრივ მოვლენებს განმარტავდა (ფრინველთა გადაფრენა, ელვა, ჭექა და სხვა.). საუკეთესო ჰარუსპიკებად რომში ეტრუსკები მიიჩნეოდნენ, მათგანვე იქნა გადაღებული მკითხაობის ეს სახეობაც. უკანასკნელი ჰარუსპიკი, რომელმაც მოქალაქეებს თავისი დახმარება შესთავაზა რომში ახ. წ. 408 წელს იხსენიება, როდესაც ქალაქი ალარიხ I-ის მეთაურობით გოთებმა ალყაში მოაქციეს. Haruspices, article in Smith's Dictionary of Greek and Roman Antiquities Figurine of Haruspex, 4th Cent. B.C. Vatican Museums Online, Gregorian Etruscan Museum, Room III
ოქროს გლობუსის 69-ე დაჯილდოება

ოქროს გლობუსის 69-ე დაჯილდოება გაიმართა Beverly Hilton Hotel-ში, კალიფორნია შტატის ქალაქ ბევერლი ჰილსში, 2012 წლის 15 იანვარს და გადაიცა პირდაპირ ეთერში ტელეკომპანია NBC-ის მიერ. ისევე როგორც გასულ ორ დაჯილდოებაზე, მასპინძელი კვლავინდებურად რიკი ჯერვისი იყო. ნომინანტები დაასახელეს 2011 წლის 15 დეკემბერს ვუდი ჰარელსონმა, სოფია ვერგარამ, ჯერარდ ბატლერმა და რაშიდა ჯონსმა. სესილ ბ. დემილის სახელობის ჯილდო კინემატოგრაფიის განვითარებაში შეტანილი წვლილისთვის გადაეცა მორგან ფრიმენს. 6 ნომინაცია - არტისტი 5 ნომინაცია - შთამომავლები და მოსამსახურე 4 ნომინაცია - მარტის იდუსი, შუაღამე პარიზში და ადამიანი, რომელმაც შეცვალა ყველაფერი 3 ნომინაცია - ალბერტ ნობსი, ჰუგო და ჩემი კვირა მერილინთან 2 ნომინაცია - 50/50, მეჯვარეები, ჟლეტა, გოგონა დრაკონის ტატუთი, საომარი ცხენი და W.E. 4 ნომინაცია - დაუნტონის სააბატო და მილდრედ პირსი 3 ნომინაცია - მიწისქვეშა იმპერია, ჭეშმარიტი კინო, სამშობლო, საათი, თანამედროვე ოჯახი და ძალიან დიდი წარუმატებლობისთვის 2 ნომინაცია - 30 Rock, ამერიკული საშინელებათა ისტორია, ბოსი, განათლებული, ეპიზოდები, სამეფო ტახტთა თამაში და ახალი გოგონა 3 ნომინაცია - ალექსანდრ პეინი და ჯორჯ კლუნი 2 ნომინაცია - ვუდი ალენი, გლენ კლოუზი, რაიან გოსლინგი, მიშელ ჰაზანავიჩუსი, კეიტ უინსლეტი და სტივენ სპილბერგი 3 ჯილდო - არტისტი 2 ჯილდო - შთამომავლები 2 ჯილდო - სამშობლო ↑ Golden Globe and Emmy Award Winner Ricky Gervais Set for the Third Consecutive Year as Host of NBC's Live Broadcast of 'The 69th Annual Golden Globe Awards' on Sunday, January 15, 2012. ციტირების თარიღი: 13 December 2011. ↑ IT'S nominations TIME!. დაარქივებულია ორიგინალიდან — 16 დეკემბერი 2012. ციტირების თარიღი: 14 December 2011. ↑ HFPA ANNOUNCES TIMETABLE FOR THE 69th ANNUAL GOLDEN GLOBE® AWARDS. დაარქივებულია ორიგინალიდან — 22 სექტემბერი 2013. ციტირების თარიღი: 13 December 2011. ↑ The 69th Annual Golden Globe Award Nominations. imdb.com (15 December 2011). დაარქივებულია ორიგინალიდან — 11 ნოემბერი 2014. ციტირების თარიღი: 15 December 2011. ↑ An Evening of Beauty and Glamour. დაარქივებულია ორიგინალიდან — 2012-01-16. ციტირების თარიღი: 2012-01-11.
შვედეთის ადმინისტრაციული დაყოფა

შვედეთის ადინისტრაციული დაყოფა აღწერს შვედეთის სამეფოს დაყოფას ადმინისტრაციულ-ტერიტორიულ ერთეულებად. შვედეთის დაყოფილია 21 ლენად (შვედ. län. თავის მხრივ ლენები დაყოფილია 290 კომუნად ყოველ ლენს აქვს თავისი მმართველობა (sv:länsstyrelse), რომელსაც ნიშნავს შვედეთის მთავრობა. ლენის მმართველობა წარმოადგენს შვედეთის მთავრობასა და პარლამენტს, რიქსდაგს ადგილობრივ დონეზე. ლენის მმართველობის ამოცანაა ადგილობრივი თავისებურებებისა და მოთხოვნების გათვალისწინებით მმართველობის კოორდინირება მთვრობისა და რიქსდაგის პოლიტიკის შესაბამისად. ამას გარდა, ყოველ ლენში არის არჩეული ორგანო ლანდსტინგი (sv:landsting), რომლის ერთ-ერთ მთავარ ამოცანას წარმოადგენს ლენში სოციალური და სამედიცინო მომსახურების უზრუნველყოფა. მთავარი სტატია: ლენი. ყოველი ლენი თავის მხრივ შედგება მენიციპალიტეტებისაგან ან კომუნებისაგან (შვედ. kommun), რომლებიც ამჟამად 290 ერთეულს შეადგენენ. ქვეყნის დაყოფა ლენებად შემოღებული იქნა 1634 წელს გრაფ აქსელ ოქსენშერნის ინიციატივით მართვის სისტემის მოდერნიზაციის მიზნით. ლენებით დაყოფამ შეცვალა პროვინციებად დაყოფა. შვედეთის 1808—1809 წ. ომში რუსეთთან დამარცხების შედეგად და 1809 წ. დადებული ფრიდრიხსგამის სამშვიდობო შეთანხმების საფუძველზე ქვეყანა იძულებული გახდა რუსეთისათვის გადაეცა თავისი აღმოსავლეთი ტერიტორიები — ახლანდელი ფინეთი და ალანდის კუნძულები. ამასთან ერთად ქვეყნის ლენებად დაყოფამ ძლიერი ცვლილებები განიცადა, თუმცა თვითონ მოდელი დღევანდელობამდე იქნა შენარჩუნებულ. ფინეთში თავდაპირველი ლენების სისტემა 1997 წლამდე იყო შემონახული, სანამ მათ შესამცირებლად რეფორმა არ გატარდა. გიოტებორგი და ბოჰუსი — შევიდა ვესტრა-გიოტალანდის შემადგენლობაში, სკარაბორგი — შევიდა ვესტრა-გიოტალანდის შემადგენლობაში, ელვსბორგი — შევიდა ვესტრა-გიოტალანდის შემადგენლობაში, მალმიოხუსი — შევიდა [[]]ს შემადგენლობაში, კრისტიანსტადი — შევიდა სკონეს ლენის შემადგენლობაში, კოპარბერგი — გადაერქვა სახელი დოლარნა, ნიუჩიოპინგი — გადაერქვა სახელი სიოდერმანლანდი, ჰერნიოსანდი — შევიდა ვესტერნორლანდის შემადგენლობაში, ჰუდიკსვალი — შევიდა ვესტერნორლანდის შემადგენლობაში, ელანდი — გაერთიანდა ლენ კალმართან, ნორლანდი — გაიყო ვესტერბოტენად და ვესტერნორლანდად. მთავარი სტატია: შვედეთის პროვინციები. შვედეთის ადრე არსებულმა დაყოფამ პროვინციებად (შვედ. landskap), და ასევე უფრო ზოგადად დაყოფამ რეგიონებად (შვედ. landsdelar) ამ დროისთვის პოლიტიკური მნიშვნელობა დაკარგა, მაგრამ საგრძნობი კულტურული და ისტორიული მნიშვნელობა შეინარჩუნა. ამას გარდა, რეგიონების გიოტლანდის სვეალანდის და ნორლანდის სახელწოდებები ხშირად გამოიყენება გეოგრაფიულ კონტექსტში. პროვინციების სია : შვედეთის რეგიონები შვედეთის პროვინციები შვედეთის კომუნები http://www.lst.se/english/index.htm დაარქივებული 2003-02-02 საიტზე Wayback Machine. .
საქართველოს შაქრის კომბინატი

საქართველოს შაქრის კომბინატი — რესპუბლიკის კვების მრეწველობის მსხვილი საწარმო ქარელის მუნიციპალიტეტის დაბა აგარაში (თბილისიდან დაშორებულია 100 კმ-ით). საწარმოს მახლობლად ჩამოყალიბდა მეჭარხლეობის საბჭოთა მეურნეობა, რომელსაც დაეთმო 3185 ჰა მიწის ფართობი. კომბინატი ძირითადად შეიარაღებულია სამამულო მანქანადანადგარებით. 1933 წელს გადაამუშავეს 4440 ტ შაქრის ჭარხალი და მიიღეს 329,9 ტ თეთრი შაქარი. შემდგომ წლებში საქართველოს შაქრის კომბინატი ყოველწლიურად ზრდიდა წარმოების მოცულობას. საყვარელიძე პ., ქართული საბჭოთა ენციკლოპედია, ტ. 9, თბ., 1985. — გვ. 188-189.
ევროპის თასების მფლობელთა თასი 1961-1962

ევროპის თასების მფლობელთა თასი 1961-1962 — ევროპის ქვეყნების თასების მფლობელთა თასის მეორე გათამაშება. გამარჯვებული გახდა მადრიდის „ატლეტიკო“, რომელმაც ფინალში ფლორენციის „ფიორენტინა“ დაამარცხა. 1 გამეორებითი შეხვედრა ჩატარდა გერმანიის დემოკრატიული რესპუბლიკის ქალაქ გერაში, ვინაიდან აღმოსავლეთ გერმანელ ფეხბურთელებს ვიზაზე უარი ეთქვათ. The Rec.Sport.Soccer Statistics Foundation. უეფა-ს საიტზე დაარქივებული 2015-09-04 საიტზე Wayback Machine. .
ევროპის თასების მფლობელთა თასი 1962-1963

ევროპის თასების მფლობელთა თასი 1962-1963 — ევროპის ქვეყნების თასების მფლობელთა თასის მესამე გათამაშება. გამარჯვებული გახდა „ტოტენჰემ ჰოტსპური“, რომელმაც ფინალში მადრიდის „ატლეტიკო“ დაამარცხა, ანგარიშით 5–1. 1 მოიგო პლეი-ოფი 2–1 2 მოიგო პლეი-ოფი 3–1 3 მოიგო პლეი-ოფი 3–1 The Rec.Sport.Soccer Statistics Foundation. უეფა-ს საიტზე დაარქივებული 2015-09-04 საიტზე Wayback Machine. .
შვედეთის გეოგრაფია

შვედეთი მდებარეობს ჩრდილოეთ ევროპაში სკანდინავიის ნახევარკუნძულზე. დასავლეთით ესაზრვრება ნორვეგია, ჩრდილო-აღმოსავლეთის ფინეთი. აღმოსავლეთით ესაზღვრება ბოტნიის ყურე და ბალტიის ზღვა. შვედეთის ფართობი 450 000 კვ. კმ.-ია. საზღვრების სიგრძე სულ:2 205 კმ. ფინეთთან - 586 კმ, ნორვეგიასთან 1619 კმ. სანაპირო საზღვარი: 3 218 კმ. კოორდინატები ჩრდილო განედის 62°00' აღმოსავლეთ გრძედის 15°00' სკანდინავიის მთები ქმნის ბარიერს ატლანტის ოკეანიდან წამოსულ ნოტიო ჰაერის მასებისთვის. იანვრის საშუალო ტემპერატურა −15 °C-დან −3 °C-მდეა, ივლისში კი 10 °C-დან 17 °C-მდე. წლიური ნალექი არის 300-800მმ. შვედეთის ტერიტორიის დიდი ნაწილი არის ჭარბტენიანი. ჩრდილოეთით და აღმოსავლეთით, მთიან რეგიონებში არის სუბარქტიკული კლიმატი. მთებში იანვრის საშუალო ტემპერატურა არის −16 °C, ხოლო ივლისის 6 °C. შვედეთის ტერიტორიის დიდი ნაწილი დაფარულია ყინულით. შვედეთის გეოგრაფია დაარქივებული 2015-11-29 საიტზე Wayback Machine. — აშშ-ის ცენტრალური სადაზვერვო სააგენტოს მონაცემები.